26/06/2009 | Administración LocalMunicipal
Vedra
Aprobación definitiva plan especial de infraestructuras e dotacións

Por acordo do Pleno do Concello, en sesión ordinaria de data 21 de maio de 2009, aprobouse definitivamente o Plan Especial de Infraestruturas e Dotacións para dotación de servizos asistenciais na parroquia de Vedra, previsto no vixente Plan Xeral de Ordenación Municipal, o que se publica para os efectos do artigo 92.2 da Lei 9/2002, do 30 de decembro, de ordenación urbanística e protección do medio rural de Galicia. En cumprimento do disposto no artigo 92.2° da Lei 9/2002, do 30 de decembro, de ordenación urbanística e protección do medio rural de Galicia, procedese á publicación da normativa e ordenanzas do mencionado plan especial que se xuntan como anexo. Vedra, 3 de xuño de 2009. O ALCALDE, Odón C. Cobas García. PROXECTO: PLAN ESPECIAL DE INFRAESTRUCTURAS E DOTACIÓNS SITUACIÓN: XIAN, PARROQUIA DE VEDRA, CONCELLO DE VEDRA PROMOTOR: CONCELLO DE VEDRA ARQUITECTO: FERMÍN GONZÁLEZ BLANCO MEMORIA INFORMATIVA 1. OBXETO, ANTECEDENTES E XUSTIFICACIÓN DA REDACCIÓN DO PLAN ESPECIAL DE INFRAESTRUCTURAS E DOTACIÓN 2. MARCO LEXISLATIVO 3. CARACTERÍSTICAS XERAIS DA LOCALIZACIÓN DELIMITACIÓN DO SECTOR 4. USO DO SOLO E EDIFICACIÓNS EXISTENTES NO SECTOR NA ACTUALIDADE 5. INFRAESTRUCTURAS EXISTENTES 5.1 REDE VIARIA 5.2 REDE DE INFRAESTRUCTURAS BÁSICAS 6. PARCELARIO E ESTRUCTURA DA PROPIEDADE MEDIDAS NECESARIAS PARA A SÚA ADECUADA INTEGRACIÓN NO TERRITORIO E PARA RESOLVE-LOS PROBLEMAS QUE XERE NO VIARIO E NAS DEMAIS DOTACIÓNS URBANÍSTICAS 1. INTEGRACIÓN NO TERRITORIO 2. RESOLUCIÓN DE PROBLEMAS QUE POIDAN XERARSE NO VIARIO E NAS DEMAIS DOTACIÓNS URBANÍSTICAS 3. MEDIDAS DE PROTECCIÓN NECESARIAS PARA GARANTI-LA FUNCIONALIDADE E ACCESIBILIDADE DAS INFRAESTRUCTURAS E DOTACIÓNS URBANÍSTICAS 1. OBXETO, ANTECEDENTES E XUSTIFICACIÓN DA REDACCIÓN DO PLAN ESPECIAL DE INFRAESTRUCTURAS E DOTACIÓNS 1.1. PROMOTOR O Plan Especial de Infraestruturas e dotacións promóvese a iniciativa do Excelentísimo Concello de Vedra.1.2. OBXETO Co presente documento preténdese a redacción do Plan Especial correspondente ó solo destinado a Sistema Xeral Asistencial 3, (SX-AS-3 e AS2) situado na parroquia de Vedra, segundo as condicións establecidas no documento do Plan Xeral de Ordenación Municipal vixente do Concello de Vedra, e ca finalidade de construír un complexo dotacional asistencial en resposta ó convenio firmado polo Concello de Vedra e a Vicepresidencia da Igualdade e do Benestar da Xunta de Galicia e ó interese particular dos propietarios da parcela contigua calificada como AS2. O plan especial conterá as seguintes determinacións: - Delimitación dos espazos reservados para infraestruturas e dotacións urbanísticas e o seu destino concreto. - As medidas necesarias para a súa adecuada integración no territorio e para resolve-los problemas que xere no viario e nas demais dotacións urbanísticas. - Medidas de protección necesarias para garanti-la funcionalidade e accesibilidade das infraestruturas e dotacións urbanísticas.1.3. XUSTIFICACIÓN E NECESIDADE DO PLAN O Plan Xeral de Ordenación Municipal vixente no Concello de Vedra clasifica as parcelas adicadas ó Sistema Xeral, como solo rústico de protección forestal. A Lei 9/2002 de ordenación urbanística e protección do medio rural de Galicia no artigo 33, onde se establecen as condicións sobre usos e actividades en solo rústico, di que neste tipo de solo e mediante a aprobación dun plan especial de dotacións regulado polo artigo 71 da mesma Lei, poderán permitirse equipamentos sanitarios, asistenciais e educativos públicos ou privados, que en ningún caso poderán situarse a unha distancia superior a 1000 metros do solo urbano. Ante esta situación e debido á situación urbanística da parcela faise necesario a redacción do plan especial de infraestruturas e dotacións. Estes plans teñen por obxeto o establecemento e a ordenación das infraestructuras básicas relativas ós sistemas de comunicacións, transporte, espazos libres públicos, equipamento comunitario e das instalacións destinadas ós servizos públicos e subministración de enerxía e abastecemento, evacuacións e depuración. Tratándose no caso en estudio dun equipamento comunitario para o Concello con destino a un centro de día. Dada a cualificación urbanística do solo non que se emprazaría, buscase que a actuación sexa o mais respectuosa posible co entorno no que se localiza, e que non modifique a configuración actual do terreo en canto a usos e estatus xurídico da propiedade. Incluso considérase que as parcelas xa teñen sufrido unha degradación considerable dos seus valores naturais e ambientais. E posto que se sitúan nun entorno privilexiado, preténdense recuperar estes valores na medida do posible e reintegralas parcelas de novo neste entorno.2. MARCO LEXISLATIVO O Plan Xeral de Ordenación Municipal foi aprobado polas ordes do 30 de xaneiro e 8 de maio de 2007 dictadas pola Conselleira de Política Territorial, Obras Públicas e Transporte. É nun marco legal distinto ó actual posto que no momento da súa aprobación eran de aplicación a Lei 9/2002 de ordenación urbanística e protección do medio rural de Galicia e a Lei 15/2004 de modificación da Lei 9/2002 no que respecta á lexislación autonómica, e a Lei 6/1998 de Réxime do Solo e Valoracións no referente á lexislación urbanística estatal. Esta última xa non está vixente posto que a disposición derogatoria única da Lei 8/2007 de 28 de maio, de solo deixouna sen efecto cambiando de este xeito o marco lexislativo de aplicación para a redacción do Plan Especial que deberá ser adaptado, en caso de necesidade, á nova Lei 8/2007 de 28 de maio, de solo.3. CARACTERÍSTICAS XERAIS DA LOCALIZACIÓN O solo destinado a sistema xeral SX-AC-3 localízase no lugar de Vedra, parroquia de Vedra. A parcela sitúase a aproximadamente 800 metros do núcleo de Vedra onde se atopan a maioría dos servizos do Concello, co centro de saúde, o colexio público de Vedra, o Centro da 3ª idade e a Casa Consistorial. A superficie bruta total da parcela segundo o levantamento topográfico realizado, e que coincide ca das escrituras, é de 7.500m2 destinados a espacio publico e 10000 m2 destinados a espacios privados. A parcela de titularidade publica ten unha fronte aproximada respecto ó vial da Deputación de aproximadamente 66,84m e un fondo de aproximadamente 114.55m. A parcela de titularidade privada ten unha fronte aproximada respecto ó vial da Deputación de aproximadamente 87,22 m e un fondo de aproximadamente 136.29 m. O ámbito de actuación, así definido e dende o punto de vista topográfico e paisaxístico, caracterízase por ter unha topografía sinxela con unha lixeira pendente que vai dende o oeste contra o este, e que é de aproximadamente un 4,5%. En canto ás condicións ambientais, as parcelas so contan con monte baixo e quedan algúns carballos situados paralelos á estrada que fan entrever o que foron as parcelas no pasado. Estes carballos conservaranse para que actúen como barreira natural respecto da estrada. Cabe destacar que nas parcelas lindeiras existe unha carballeira continua con árbores centenarios e con un alto valor ambiental e ecolóxico que pretende ser a base para a recuperación forestal da parcela xa que se vai intentar darlle continuidade para que as zonas destinadas a paseos e xardíns no centro de día sexan en realidade unha continuación deste bosque autóctono existente derredor e que probablemente poboou a parcela antano.4. USO DO SOLO E EDIFICACIÓN EXISTENTES NA PARCELA NA ACTUALIDADE Na zona norte da parcela existe unha construción de titularidade municipal e que o Concello destina actualmente a almacén de material de construción e á garda dalgún vehículo municipal. O edificio ten unha superficie edificada de aproximadamente 670m2 é de bloque gris e con cuberta de uralita ademais de ser de recente construción polo que non ten ningún valor arquitectónico. Incluso considérase que crea un gran impacto visual, tanto polas súas características volumétricas como pola tipoloxía do mesmo.5. INFRAESTRUCTURAS EXISTENTES 5.1 REDE VIARIA A comunicación actual da parcela é boa xa que pola fronte da parcela pasa a estrada CP-1202 da que é titular a Deputación Provincial de A Coruña e forma parte da rede viaria de nivel III do Concello de Vedra. A plataforma ten unha sección aproximada de 8,50m e está construída con aglomerado asfáltico. Esta estrada chega directamente ata o núcleo de Vedra onde enlaza ca estrada CP-8203 e directamente ca CN-525 Santiago de Compostela-Ourense e ca AC-241.5.2 REDE DE INFRAESTRUCTURAS BÁSICAS ABASTECEMENTO DE AUGA Na actualidade non existe rede de abastecemento de auga nesta zona do Concello, se ben se están redactando os proxectos para a construción da rede que permita o súa entrada en servizo. A zona abastecerase dende a planta de tratamento situada no Pico Sacro no Concello de Boqueixón e a rede virá pasando polo parque empresarial de Vedra, a continuación polo núcleo de Vedra, para chegar ata a parroquia de Trobe pola estrada CP1202. Polo tanto está previsto segundo as previsións do Plan Xeral que a rede pase por diante da parcela do centro de día, como se pode ver nos planos O 02a e non O 02b incorporados neste documento. SANEAMENTO Na actualidade non existe rede de saneamento pero tamén está prevista a súa construción polo que sería conectado ca rede prevista para a depuradora de Ribeira, San Pedro de Sarandón. Plano O 02d. De forma provisional instalarase unha depuradora para augas residuais na zona más baixa da finca. A liña de tratamento cumprirá a lexislación de verquidos de augas residuais segundo o regulamento de Dominio Público Hidráulico. O dimensionado e deseño específico do sistema de depuración incorpórase nos planos O 03 do presente documento. ELECTRICIDADE E TELEFONÍA A parcela conta con un tendido básico de baixa tensión que da servizo á nave municipal situada na mesma. Tamén hai un tendido de alumeado público que discorre ó longo do vial municipal. En canto á telefonía tamén o local existente dentro do ámbito conta con instalación de telefonía.6. PARCELARIO E ESTRUCTURA DA PROPIEDADE A redacción do presente Plan Especial abarca duas parcelas: unha de titularidade municipal e outra de titularidade privada No plano A 05 recollese o parcelario actual obtido mediante levantamento topográfico. ADECUACIÓN DAS DETERMINACIÓNS DO PLAN ESPECIAL Ó PLAN XERAL DE ORDENACIÓN MUNICIPAL O documento do Plan Especial axústase ás determinacións incluídas no Plan Xeral de Ordenación Municipal de Vedra con aprobación definitiva que se recolle nos planos de ordenación, e ó réxime de solo da delimitación da zona a ordenar e ás condicións de desenvolvemento que se establecen para ese tipo de solo. DETERMINACIÓNS DO PLAN ESPECIAL - Delimitación da área a desenrolar. - Asignación dos usos pormenorizados e delimitación das zonas en que se divide o territorio ordeado en razón delas, plano O 01 de Ordenación. - Sinalamento das zonas de reserva para aparcamentos. Prevense 70 prazas de aparcamento (30 corresponden á parcela de titularidade publica e 40 á privada) en cumprimento do establecido no PXOM para este tipo de instalacións, que sería dunha praza de aparcamento por cada 100m2 de edificación. En cumprimento da Lei 8/1997 de accesibilidade e supresión de barreiras na comunidade autónoma de Galicia e o Decreto 35/2000 polo que se aproba o regulamento de desenvolvemento da mencionada Lei resérvanse o dous por cento do total para usuarios con mobilidade reducida e o Real Decreto 505/2007, de 20 de abril, polo que se aproban as condicións básicas de accesibilidade e non discriminación das persoas con discapacidade para o acceso e utilización dos espazos públicos urbanizados e edificacions, polo que se reservará 2 prazas dentro do ámbito. • Reflexouse o trazado característico da rede de comunicacións e o seu enlace co sistema xeral de comunicacións previsto no Plan Xeral con sinalamento de aliñacións e rasantes da rede viaria e previsións de aparcamento. O Plan Especial acompáñase da rede de servicios: • Rede de abastecemento de auga, rego e instalación contra incendios. • Rede de saneamento. • Rede de distribución de enerxía eléctrica. • Rede de telefonía. DETERMINACIÓNS PARA O PLAN ESPECIAL DE INFRAESTRUCTURAS E DOTACIÓNS PARA A CREACIÓN DO CENTRO DE DÍA DELIMITACIÓN DOS ESPAZOS RESERVADOS PARA DOTACIÓNS A ordenación que se propón ven derivada da súa delimitación á través do Plan Xeral de Ordenación Municipal do Concello de Vedra e á súa vez ás condicións do entorno e a que está preto do resto dos servizos públicos ofertados pola administración. O uso dotacional asistencial é o previsto para esa parcela municipal e ca construcción dun centro de día e residencial destinado á terceira idade, preténdense cubrir as necesidades actuais do Concello, que neste momento carece totalmente deste servizo. O tratamento dado a esta área dotacional pretende ser unha reposta ás necesidades do entorno a nivel xeral. A ordenación proposta pretende a maior integración posible no entorno e co menor impacto tanto visual como medioambiental intentando en todo momento afectar o menos posible á orografía do terreo e mantendo a maior parte da masa arbórea existente e incluso proponse a recuperación de parte das arbores cortadas na parcela. INTEGRACIÓN NO TERRITORIO. Procederase á demolición das construccións existentes. Intentarase que os movementos de terras sexan os mínimos posibles polo que o edificio adaptarase ó desnivel existente na parcela. Realizarase unha recuperación parcial da masa forestal plantando carballos ou especies autóctonas existentes derredor da parcela. Retiraranse os arbustos existentes na parcela por non ser especies autóctonas. Tentarase que as obras de urbanización sexan as menores posibles para dar servizo ós accesos e ás zonas de aparcamento. Trataranse as cubertas das novas edificacions como axardinadas nunha superficie maior ou igual o 50% RESOLUCIÓN DE PROBLEMAS QUE POIDAN XERARSE NO VIARIO E NAS DEMAIS DOTACIÓNS URBANÍSTICAS Dado o uso ó que se destinarán as instalacións e o reducido número de usuarios que terá, considérase que o impacto que puidera xerar sobre outras é mínimo. En canto ó viario, dicir que a estrada da deputación é unha vía con capacidade suficiente para asumir o tráfico que puidese xerar o Centro de Día. En relación ó resto das dotacións ás que puidese afectar como son o centro de saúde ou o centro da terceira idade, o centro de día dará servizo principalmente a xente residente no propio Concello polo que o impacto será mínimo ou incluso inexistente. E unha dotación complementaria das existentes. MEDIDAS DE PROTECCIÓN NECESARIAS PARA GARANTI-LA FUNCIONALIDADE E ACCESIBILIDADE DAS INFRAESTRUCTURAS E DOTACIÓNS URBANÍSTICAS Actualmente a finca dispón de acceso rodado pavimentado e alumeado público como único servizo urbanístico. Deberase dotar do resto de servizos para garanti-la funcionalidade do equipamento. SANEAMENTO Ó non haber un prazo definitivo para a execución deste servizo está prevista a construción dunha depuradora como sistema provisional que serviría á edificación. Detallase o sistema e os criterios de cálculo no plano O 03. Estación depuradora. Nº de usuarios: 236 Volume 50.000 l O 2.500mm Lonxitude: 10.680 mm CE: 2.300 mm CS: 2.200 mm Aireador: 2x2.2 kw Bomba rec: 0.55 kw FONTE DE CAPTACIÓN De forma provisional mentres non entre en servizo a rede de auga municipal, o abastecemento realizarase mediante un sistema de captación de auga subterránea que será para uso exclusivo da residencia que se realizara con un pozo ubicado na zona mais alta da parcela, na posición sinalada nos planos. Tamén se instalará unha potabilizadora axeitadaa ás necesidades do consumo. As características de cálculo da captación serán as seguintes: Nº de usuarios: 200 Dotación: 200l/hab. día Consumo diario: 40.000 litros Volumen de seguridade: 1,2 días Volume de depósito: 50 m3 A CORUÑA.17 DE MARZO DE 2009 Arquitecto: Fermín González Blanco Nº de colexiado: 3689 do Colexio Oficial de Arquitectos de Galicia Delegacion da Coruña